**Mestna občina Novo mesto, Seidlova cesta 1, 8000 Novo mesto,**

matična številka: 5883288000,

ID za DDV: SI48768111,

transakcijski račun: SI56 0128 5010 0015 234 odprt pri UJP Novo mesto,

ki jo zastopa: župan, mag. Gregor Macedoni

(v nadaljevanju: naročnik)

in

**Naziv izvajalca,**

matična številka: ,

ID za DDV: ,

transakcijski račun: odprt pri ,

ki ga zastopa:

(v nadaljevanju: izvajalec)

sklepata naslednjo

**POGODBO, ŠT. \_\_\_\_\_\_\_**

**ZA IZVEDBO NAROČILA STORITEV:**

**TEHNIČNA PODPORA PRI PROJEKTNEM VODENJU POSTOPKOV ODDAJE JAVNIH NAROČIL VKLJUČNO Z UPORABO DIGITALNE NABAVNE PLATFORME V OKVIRU PROJEKTA »ELENA MOBILITY SLOVENIA – SUSTAINABLE MOBILITY PROGRAMME IN SLOVENIA«.**

1. **UVODNA DOLOČBA**
2. člen

Pogodbeni stranki uvodoma ugotavljata, da:

* je naročnik na podlagi 2. odstavka 21. člena Zakona o javnem naročanju (Uradni list RS, št. 91/15, 14/18) sprejel Pravilnik o oddaji javnih naročil, katerih ocenjena vrednost je nižja od mejne vrednosti za uporabo zakona o javnem naročanju, št. 007-5/2017 z dne 7. 3. 2017, na podlagi katerega naročnik poziva ponudnike, da oddajo svojo ponudbo za Tehnično podporo pri projektnem vodenju postopkov oddaje javnih naročil vključno z uporabo digitalne nabavne platforme v okviru projekta »ELENA Mobility Slovenia – Sustainable mobility programme in Slovenia«,
* je naročnik na podlagi povabila k oddaji ponudbe in prejetih ponudb z Odločitvijo o oddaji naročila številka, št. \_\_\_\_\_\_\_\_, z dne \_\_\_\_\_\_\_\_\_, izbral izvajalca kot najugodnejšega ponudnika za izvedbo javnega naročila Tehnična podporo pri projektnem vodenju postopkov oddaje javnih naročil vključno z uporabo digitalne nabavne platforme v okviru projekta »ELENA Mobility Slovenia – Sustainable mobility programme in Slovenia«,
* ima naročnik za storitve po tej pogodbi zagotovljena sredstva na postavki 2311056005, konto 402999 ter da bo naročnik za storitve najema programa, ki so predmet te pogodbe v letih 2021, 2022 in 2023 zagotovil proračunska sredstva v skladu z veljavnim proračunom za tekoče leto,
* začetek veljavnosti pogodbe je 15. 2. 2021.
1. **PREDMET POGODBE**
2. člen

S sklenitvijo te pogodbe naročnik naroča:

* tehnično podporo pri vodenju javnih naročil, ki se bodo izvajala v okviru projekta ELENA vključno z uporabo naprednih digitalnih orodij za vodenje postopkov oddaje javnih naročil in oddajo ponudb (digitalna nabavna platforma);
* dokumentiranje in revizijsko sledenje vseh izvedenih aktivnosti v okviru posameznega postopka oddaje javnega naročila;
* vzorčno razpisno dokumentacijo za okvirno 5 postopkov oddaje javnih naročil, kjer bo objava izvedena v EU in bo predvidoma uporabljen dinamični nabavni sistem ter sodelovati z naročniki pri njihovem administrativno-tehničnem izvajanju;
* podporo uporabnikom naročnikov v obliki podpore preko telefona in elektronske pošte v delovnem času med 8:00 in 16.00 uro, vsak delovnik, z odzivnim časom 30 minut;
* napredno digitalno platformo za vodenje postopkov oddaje javnih naročil, ki omogoča pregledno vodenje postopkov oddaje javnih naročil za najmanj 10 različnih naročnikov, omogoča oddajo skupnih javnih naročil, omogoča izvedbo dinamičnih nabavnih sistemov, omogoča preprost izvoz dokumentacije ustvarjene v postopku oddaje javnega naročila in je v celoti skladna z ZJN-3

Izvajalec je tehnično podporo vključno z uporabo digitalne nabavne platforme dolžen zagotavljati najmanj za obdobje 24 mesecev.

1. člen

Sestavni del te pogodbe je tudi ponudba izvajalca, št. \_\_\_\_\_\_\_\_\_\_ z dne \_\_\_\_\_\_\_\_\_\_ z vsemi dopolnitvami, spremembami in prilogami.

Spremembe in odstopanja od načina izvedbe so dopustne le s pisnim pristankom naročnika.

1. **OSNOVNE OBVEZNOSTI POGODBENIH STRANK**
2. člen

**Obveznosti naročnika:**

Naročnik se zavezuje, da bo:

* posredoval izvajalcu informacije, ki so potrebne za izvedbo naročila,
* plačeval izvedene storitve v dogovorjenih rokih.
1. člen

**Obveznosti izvajalca:**

Izvajalec se zavezuje za naročnika dela po tej pogodbi izvršiti s skrbnostjo dobrega strokovnjaka in skladno s predpisi in veljavnimi standardi, ob upoštevanju vseh zahtev naročnika.

Izvajalec se zaveže o izvedenih storitvah periodično poročati naročniku. Izvajalec mora o svojem delu poročati naročniku najmanj vsake tri (3) mesece. S strani naročnika potrjeno poročilo izvajalca predstavlja pogoj za plačilo storitev.

1. člen

V primeru dodatnih storitev si naročnik pridrži pravico, da bo morebitne dodatne storitve oddal izvajalcu po postopku s pogajanji iz 46. člena ZJN-3, na način in pod pogoji, določenimi v ZJN-3.

1. **ROKI IZVEDBE DEL**
2. člen

Izvajalec se obvezuje, da bo dela po tej pogodbi izvedel v obsegu, ki je določen v povabilu k oddaji ponudbe ter skladno s svojo ponudbo z dne \_\_\_\_\_\_\_\_\_\_\_\_\_\_\_, na podlagi katere je bil izbran.

1. **IZVEDBA DEL**
2. člen

Izvajalec bo storitve opravljal učinkovito, strokovno in s skrbnostjo dobrega gospodarja. Pri izvajanju storitev bo v skladu z dobrimi strokovnimi in poslovnimi praksami izkazal primerno stopnjo spretnosti in usposobljenosti.

Izvajalec se zavezuje, da bo v skladu z dobrimi strokovnimi in poslovnimi praksami vedno deloval v skladu z interesi naročnika, jih varoval in sprejel vse razumne ukrepe za znižanje stroškov.

Izvajalec se zavezuje, da bo v celoti sodeloval z naročnikom in mu omogočil izvajanje obveznosti spremljanja in nadzora ter vestno poročal naročniku o uporabi sredstev za namene izvajanja storitev.

1. člen

Izvajalec bo vodil točne in sistematične evidence ter dokumentacijo o storitvah, in sicer v takšni obliki in v takšnih podrobnostih, kot je to običajno v njegovem poklicu, ter v takšni meri, ki omogoča natančno preverjanje upravičenosti stroškov in izdatkov.

Na zahtevo naročnika se izvajalec v sprejemljivem roku zavezuje omogočiti pooblaščenemu predstavniku naročnika vpogled v evidence in dokumentacijo, ki se nanašajo na storitve. Poleg tega bo pooblaščenemu predstavniku omogočil narediti kopije teh dokumentov ter bo med izvajanjem storitev dovolil naročniku ali katerikoli osebi, ki je pooblaščena s strani naročnika, revizijo evidenc in dokumentacije.

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali
* če bo naročnik seznanjen, da je pristojni državni organ pri izvajalcu v času izvajanja pogodbe ugotovil najmanj dve kršitvi v zvezi s:
* plačilom za delo,
* delovnim časom,
* počitki,

opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek, in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

V primeru predčasnega prenehanja pogodbe zaradi navedenih vzrokov, naročnik plača izvajalcu izvršena dela in material, istočasno pa ima pravico obračunati izvajalcu od situacij plačilo za storjeno škodo zaradi neizpolnjevanja pogodbenih obveznosti. V primeru, da škode ob prekinitvi pogodbe ni možno ugotoviti, se ta obračuna v višini 10 % od pogodbene vrednosti z DDV.

1. člen

Izvajalec ob dolžni skrbnosti in prizadevnosti ter v skladu z določbami pogodbe in veljavnih predpisov izvrši vsa dela v obsegu, kot je določen v pogodbi, jih dokonča in odpravi morebitne pomanjkljivosti in napake. Izvajalec zagotovi celotno vodenje, osebje, materiale, opremo in vse drugo, kar je začasno ali trajno potrebno pri izvajanju, dokončanju in odpravljanju morebitnih pomanjkljivosti in napak, če je tako navedeno v pogodbi ali je to iz nje mogoče upravičeno sklepati.

Izvajalec prevzame celotno odgovornost za izvedbo predmeta te pogodbe.

1. člen

Vsa poročila ter relevantni podatki in informacije, kot so zemljevidi, diagrami, načrti, statistične podatkovne baze in podporne evidence ali gradivo, ki so bili ustvarjeni v okviru storitev, so zaupni in pripadajo izključno naročniku.

Izvajalec se zavezuje, da bo po izteku te pogodbe vse zgoraj navedene materiale predal naročniku. Izvajalec lahko obdrži kopijo zadevnih podatkov, vendar jih brez predhodnega pisnega soglasja naročnika ne sme uporabljati za namene, ki niso povezani s to pogodbo.

1. **POGODBENA VREDNOST**
2. člen

Plačila po tej pogodbi ne bodo presegala skupnega zneska v višini \_\_\_\_\_\_\_\_ EUR. Znesek ne vključuje davka na dodano vrednost (DDV).

Davek na dodano vrednost se zaračuna vsakič ob izstavitvi računa po veljavni stopnji v skladu zakonom, ki ureja davek na dodano vrednost.

1. člen

Plačila bremenijo proračun Mestne občine Novo mesto v letih 2021, 2022 in 2023, proračunsko postavko 2311056005, konto 402999.

1. člen

Pogodba ostane v veljavi pod pogojem, da ima naročnik v svojem proračunu zagotovljena proračunska sredstva za namen izpolnitve obveznosti plačila po tej pogodbi. Pogodbeni stranki soglašata, da pogodba preneha veljati na podlagi enostranske naročnikove pisne odpovedi z odpovednim rokom 30 (trideset) dni, v kolikor naročnik po bodočem veljavnem proračunu ne bi imel zagotovljenih proračunskih sredstev za namen plačila obveznosti, ki temeljijo v tej pogodbi.

Pogodbeni stranki soglašata, da pogodba lahko preneha veljati na podlagi enostranske naročnikove pisne odpovedi z odpovednim rokom 30 (trideset) dni, če naročnik predmeta te pogodbe ne potrebuje več.

V primeru odpovedi pogodbe iz razloga, navedenega v tem členu, se izvajalec do naročnika odpoveduje vsem zahtevkom iz naslova morebitne škode zaradi naročnikove predčasne odpovedi pogodbe.

1. **PLAČILNI POGOJI IN NAČIN PLAČILA**
2. člen

Vsa plačila se izvršijo v skladu z naslednjim razporedom plačil: vsake tri (3) mesece za izvedena dela.

1. člen

V primeru reklamacije izvedbe storitev se plačilo dela ali celotnega računa zadrži do odprave vzrokov reklamacije. Naročnik mora pisno obvestiti izvajalca o višini in razlogih za zadržanje sredstev, ki so zapadla v izplačilo. Zadržana sredstva se ne obrestujejo in zapadejo v izplačilo, ko so zapisniško ugotovljeni pogoji oziroma odpravljeni razlogi za njihovo zadržanje.

1. **POGODBENA KAZEN IN ŠKODA**
2. člen

Če se izvajalec po svoji krivdi pri izvedbi del ne drži dogovorjenih rokov in zamuja z deli, sme naročnik za vsak dan zamude zahtevati plačilo pogodbene kazni v višini 5‰ (pet promilov) od vrednosti pogodbenih del. Višina zamudne kazni je omejena na 10% (deset odstotkov) skupne pogodbene vrednosti naročila z davkom na dodano vrednost.

V primeru zamude izvajalec nosi tudi vse stroške povezane z zamudo, ki bi nastali zaradi prepozne izvedbe del po tej pogodbi.

1. **ODSTOP OD POGODBE**
2. člen

Pogodbeni stranki sta sporazumni, da lahko naročnik kadarkoli odstopi od pogodbe iz naslednjih razlogov:

* če izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku,
* če izvajalec naročniku povzroči škodo, ki je ne povrne v roku 8 dni po pozivu naročnika,
* če izvajalec naročniku poda zavajajoče ali lažne informacije, podatke ali dokumente, zaradi česar mora naročnik naročilo razveljaviti ali modificirati,
* če izvajalec v roku, ki ga določi naročnik, ne odpravi morebitnih pomanjkljivosti,
* če naročnik predmeta pogodbe zaradi spremenjene zakonodaje ali drugih razlogov ne potrebuje več.

V navedenih primerih se izvajalec do naročnika odpoveduje vsem zahtevkom iz naslova morebitne škode.

1. člen

Izvajalec sme odstopiti od pogodbe:

* če naročnik ne izpolnjuje svojih pogodbenih obveznosti,
* če mu naročnik, tudi po naknadno postavljenem roku, ki ne more biti krajši od 8 (osem) delovnih dni, ne posreduje navodil v zvezi z njegovimi vprašanji, ki so bistvena za izvedbo del.

Odstop od pogodbe mora biti v vsakem primeru pisen, z navedbo razlogov, zaradi katerih se odstopa od pogodbe. Odstop od pogodbe začne učinkovati po preteku 30 dni od dneva prejema pisnega obvestila o odstopu od pogodbe.

Po prenehanju veljavnosti te pogodbe pripadajo izvajalcu izključno tista plačila po tej pogodbi, za plačilo katerih so bili na dan prenehanja veljavnosti te pogodbe izpolnjeni vsi pogoji v skladu s to pogodbo.

1. **POOBLAŠČENE OSEBE**
2. člen

Pooblaščena oseba s strani naročnika in skrbnik pogodbe je Peter Geršič, oziroma druga oseba naročnika, pristojna za izvajanje projekta, e-pošta: peter.gersic@novomesto.si.

Pooblaščena in odgovorna oseba za izvrševanje te pogodbe s strani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_\_, e-pošta: \_\_\_\_\_\_\_\_\_\_\_\_\_\_\_\_\_\_\_\_\_.

1. **PROTIKORUPCIJSKA KLAVZULA**
2. člen

Pogodba, pri kateri kdo v imenu ali na račun druge pogodbene stranke, naročniku, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za: pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev je naročniku, organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku naročnika, organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je nična.

1. **VELJAVNOST POGODBE**
2. člen

Ta pogodba je sklenjena z razveznim pogojem zagotovitve proračunskih sredstev na strani naročnika in velja največ za obdobje 2 (dveh) let od 15. 2. 2021.

Pogodba je sklenjena z dnem podpisa pogodbe s strani obeh pogodbenih strank.

1. **REŠEVANJE SPOROV**
2. člen

Pogodbeni stranki bosta morebitne spore, nastale pri izvrševanju te pogodbe, reševali sporazumno, v nasprotnem primeru bo o sporu odločalo stvarno pristojno sodišče v Novem mestu.

1. **DRUGE DOLOČBE**
2. člen

V kolikor bi v času veljavnosti te pogodbe prišlo do spremembe statusa izvajalca, naročnik samostojno odloči o prenosu obveznosti iz te pogodbe na tretjo osebo v skladu s predpisi, ki urejajo prenesene pogodbe.

Vsaka pogodbena stranka lahko kadarkoli predlaga spremembe ali dopolnitve pogodbe, ki se dogovorijo in uredijo pisno v obliki aneksov k tej pogodbi.

Pogodba je sestavljena v 3 (treh) enakih izvodih, od katerih ima vsak značaj izvirnika in od katerih prejme naročnik 2 (dva) izvoda, 1 (en) izvod pa prejme izvajalec.

|  |  |  |
| --- | --- | --- |
| Datum: |  | Datum: |
| Izvajalec |  | Mestna občina Novo mestomag. Gregor Macedonižupan |

Priloge – Ponudba izvajalca, …